C 77/2
EL
Επίσημη Εφημερίδα της Ευρωπαϊκής Ένωσης
1.3.2023
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.10796 — GOOGLE / PHOTOMATH) (Κείμενο που παρουσιάζει ενδιαφέρον για τον ΕΟΧ)
(2023/C 77/02)
1.
Στις 21 Φεβρουαρίου 2023, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 και έπειτα από παραπομπή σύμφωνα με το άρθρο 4 παράγραφος 5 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Google LLC («Google», ΗΠΑ), η οποία ελέγχεται από την Alphabet Inc. (ΗΠΑ), — Photomath, Inc. («Photomath», ΗΠΑ).
Η Google θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον έλεγχο του συνόλου της Photomath.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Google: δραστηριοποιείται σε ευρύ φάσμα τομέων προϊόντων, όπως η τεχνολογία διαφήμισης, η αναζήτηση στο διαδίκτυο, το υπολογιστικό νέφος, το λογισμικό και το υλισμικό.
Μεταξύ άλλων προϊόντων και υπηρεσιών, η Google παρέχει διάφορα εκπαιδευτικά προϊόντα, μεταξύ των οποίων εφαρμογές, προγράμματα και εργαλεία ψηφιακού γραμματισμού, σε ευρύ φάσμα θεμάτων, μεταξύ των οποίων ορισμένα θέματα μαθηματικών, — Photomath: παρέχει, τόσο σε δωρεάν έκδοση όσο και σε έκδοση επί πληρωμή, εφαρμογή υποστήριξης των σχολικών εργασιών για το σπίτι, η οποία χρησιμοποιεί την κάμερα έξυπνου τηλεφώνου για να σαρώσει και να αναγνωρίσει προβλήματα συμβολικών μαθηματικών (άλγεβρα, λογισμό, τριγωνομετρία κ.λπ.) τα οποία εμφανίζει στη συνέχεια στους χρήστες λυμένα βήμα προς βήμα, βασιζόμενη σε δικές της ικανότητες. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10796 — GOOGLE / PHOTOMATH (1) ΕΕ L 24 της 29.1.2004, σ.
1 («κανονισμός συγκεντρώσεων»).